**Zmluva o postúpení pohľadávky**

podľa § 524 a nasl. Občianskeho zákonníka

uzatvorená medzi nasledujúcimi zmluvnými stranami:

**Postupca :**

Obchodné meno / meno a priezvisko : ....................................

Sídlo / miesto podnikania / bydlisko : ....................................

IČO: ....................................

DIČ: ....................................

IČ DPH: ....................................

Zápis: ....................................

Štatutárny orgán: ....................................

(ďalej ako „**postupca**“ aj ako „**veriteľ**“)

**Postupník :**

Obchodné meno / meno a priezvisko : ....................................

Sídlo / miesto podnikania / bydlisko : ....................................

IČO: ....................................

DIČ: ....................................

IČ DPH: ....................................

Zápis: ....................................

Štatutárny orgán: ....................................

(ďalej ako „**postupník**“)

**I.**

**Predmet zmluvy**

1. Postupca prehlasuje, že má ako veriteľ voči dlžníkovi .......................................... (ďalej len spoločne ako „dlžník“) pohľadávku, ktorej nesplatená istina je v súčasnosti vo výške .................................... EUR a ktorá vznikla na základe ................................................................
2. Predmetom tejto zmluvy je odplatné postúpenie z postupcu na postupníka celej existujúcej pohľadávky aj s jej príslušenstvom uvedenej v bode 1 tohto článku zmluvy voči dlžníkovi.
3. Momentom uzavretia tejto zmluvy prechádzajú všetky práva k pohľadávke špecifikovanej v bode 1. tohto článku zmluvy z postupcu na postupníka. S postúpenou pohľadávkou prechádza na postupníka aj príslušenstvo postúpenej pohľadávky.

**II.**

**Odplata**

1. Postupník sa zaväzuje zaplatiť postupcovi odplatu za postúpenie pohľadávky vo výške  **................,- EUR.**
2. Postupník a postupca sa dohodli, že odplatu podľa bodu 1 tohto článku zmluvy uhradí v hotovosti pri podpise tejto zmluvy / v deň podpisu zmluvy na účet postupcu uvedený v záhlaví tejto zmluvy.

**III.**

**Práva a povinnosti zmluvných strán**

1. Postupca sa zaväzuje odo dňa podpísania tejto zmluvy nenakladať s postúpenou pohľadávkou, a to ani prostredníctvom tretích osôb.
2. Postupca sa zaväzuje odovzdať postupníkovi pri podpise tejto zmluvy všetky doklady súvisiace s postupovanou pohľadávkou.
3. Postupca informuje postupníka, že nemá vedomosť o aktuálnej majetnosti (solventnosti) dlžníka a vzhľadom na uvedené nezodpovedá a neručí za samotnú vymožiteľnosť postupovanej pohľadávky. (alebo) Postupca ručí do výšky prijatej odplaty podľa čl. II tejto zmluvy za vymožiteľnosť pohľadávky.

**IV.**

**Vyhlásenie postupcu**

* + - 1. Postupca sa týmto zaväzuje, že:
1. postupovaná pohľadávka predstavuje existujúci záväzok dlžníka voči postupcovi,
2. postúpeniu pohľadávky podľa článku I. tejto zmluvy nebráni žiadna zákonná prekážka a ani postupca neuzavrel s dlžníkom žiadnu takú dohodu, ktorá by postúpeniu pohľadávky podľa tejto zmluvy odporovala.

## V.

**Doručovanie**

Zmluvné strany sa dohodli, že právny úkon niektorej zmluvnej strany smerujúci ku vzniku, zmene, zániku práv a povinností alebo zmene alebo zániku právneho vzťahu založeného touto zmluvou, alebo akékoľvek oznámenie alebo výzva, požiadavka alebo súhlas niektorej zo zmluvných strán, ktorý sa bude vyžadovať, alebo ktorý bude povolený alebo nevyhnutný na základe tejto Zmluvy, musí byť písomný (ďalej len „písomnosť“) a musí byť doručený poštou ako doporučená zásielka alebo osobne. Na tento písomný styk (odosielanie a doručovanie) sa použijú adresy sídiel oboch zmluvných strán

* + - 1. Povinnosť zmluvnej strany doručiť písomnosť sa považuje za splnenú a písomnosť sa považuje za doručenú, len čo ju druhá zmluvná strana prevezme a jej prijatie potvrdí svojím vlastnoručným podpisom, alebo podpisom inej osoby oprávnenej na prijímanie písomností.
			2. Účinky doručenia písomnosti nastanú aj vtedy ak
1. zmluvná strana zmenila adresu, na ktorú sa má podľa tejto zmluvy odosielať písomnosť, bez toho, aby túto zmenu druhej zmluvnej strane oznámila, a následne pošta túto písomnosť vrátila zmluvnej strane ako nedoručiteľnú, a to dňom vrátenia takejto písomnosti zmluvnej strane, alebo
2. doručenie písomnosti bolo zmarené konaním alebo opomenutím tej zmluvnej strany, ktorej bola písomnosť adresovaná, a to dňom, kedy k takému konaniu došlo, alebo
3. zmluvná strana prijatie písomnosti odmietne, a to dňom odmietnutia prijatia písomnosti, alebo
4. odosielateľovi bola zásielka vrátená ako nedoručená, a to dňom vrátenie nedoručenej zásielky.

**VI.**

**Záverečné ustanovenia**

1. Táto zmluva nadobúda platnosť a účinnosť dňom podpisu zmluvnými stranami tejto Zmluvy.
2. Zmluvné strany sa zaväzujú dodržiavať mlčanlivosť o všetkých skutočnostiach, ktoré sa v súvislosti s touto zmluvou dozvedia okrem prípadu, že sú povinní poskytnúť tieto informácie na základe zákonnej povinnosti alebo v súdnom, správnom, resp. v inom obdobnom konaní, pričom o tejto skutočnosti bez zbytočného odkladu informujú druhú zmluvnú stranu.
3. Zmena tejto zmluvy je možná len na základe vzájomnej písomnej dohody zmluvných strán formou dodatkov k tejto zmluve.
4. Ak akékoľvek ustanovenie tejto Zmluvy bude vyhlásené za neplatné alebo neuplatniteľné na príslušnom súde Slovenskej republiky, takéto vyhlásenie nebude mať vplyv na účinnosť a/alebo uplatniteľnosť ďalších ustanovení tejto zmluvy a zmluvné strany sa zaväzujú v prípade potreby ho nahradiť príslušným platným ustanovením.
5. Táto zmluva bola uzavretá slobodne a vážne, bez právneho a skutkového omylu, nie v tiesni za nápadne nevýhodných podmienok.
6. Zmluvné strany si zmluvu pred podpisom dôkladne prečítali, prehlasujú že vyjadruje ich skutočnú, slobodnú a vážnu vôľu, jej obsahu porozumeli a na znak súhlasu ju podpisujú.

V ....................... dňa ........................ V ....................... dňa ........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Postupca Postupník**

**Postupca :**

Obchodné meno / meno a priezvisko : ....................................

Sídlo / miesto podnikania / bydlisko : ....................................

IČO: ....................................

DIČ: ....................................

IČ DPH: ....................................

Zápis: ....................................

Štatutárny orgán: ....................................

(ďalej ako „**postupca**“ aj ako „**veriteľ**“)

............................................

............................................

............................................

 V ................ dňa .................

VEC: **Oznámenie o postúpení pohľadávky**

 Týmto Vám oznamujeme, že dňa .................. pohľadávka voči Vám, na základe ................................................., bola v celosti Zmluvou o postúpení pohľadávky postúpená postupníkovi:

............................................

............................................

............................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Postupca**